ปจด.มาช่วงต้นเมษายน หลังจากหมดปจด. 1 อาทิตย์มีเพศสัมพันธ์กับแฟนหลั่งในมาตลอด 2-3 ครั้งได้ ต้นเดือนพฤษภาไม่แน่ใจว่าปจด.หรือเลือดล้างหน้าเด็ก มาในปริมาณน้อยมาก สีน้ำตาลอ่อนจางๆ ไม่ถึงวันก็หาย หลังจากนั้นก็ตรวจครรภ์ในวันถัดมา วันแรก ขึ้น 2 ขีดแต่ขีดที่2 จางมาก วันที่สอง ขึ้นขีดเดียว เราก็พักก่อนคิดว่าตรวจเร็วไปแต่ผ่านมาอีก 2 วันก็ตรวจใหม่แต่ผลก็ขีดเดียว ปกติปจด.มาผิดปกติอยู่แล้ว แล้วก็มีอาการคัดหน้าอก หน้าอกขยายขึ้น เจ็บหน้าอก มีเส้นเลือดสีเขียวขึ้นให้เห็นบริเวณรอบๆหัวนม อยากทราบว่าแบบนี้จะท้องไหมคะ หรือต้องรอตรวจใหม่อีกกี่วัน อยากมีน้องมากเลย
สวัสดีค่ะ หากประจำเดือนหมดไปแล้ว 1 สัปดาห์ แล้วมีเพศสัมพันธ์ ก็จะมีโอกาสตั้งครรภ์ได้ อย่างไรก็ตาม หากได้ตรวจหาการตั้งครรภ์ 2 ครั้ง แล้วขึ้นเพียง 1 ขีด ก็แสดงว่าไม่น่ามีการตั้งครรภ์เกิดขึ้นค่ะ ส่วนการที่ตรวจครั้งแรกแล้วพบขึ้นขีดที่ 2 จางมาก น่าจะเป็นการตรวจที่ผิดพลาด เพราะเมื่อผ่านมา 2 วัน หากมีการตั้งครรภ์จริง ก็น่าจะตรวจได้ชัดเจนขึ้นค่ะ แต่หากไม่แน่ใจ แนะนำควรไปพบแพทย์เพื่อตรวจให้ค่ะ โดยอาจตรวจจากเลือด ซึ่งก็จะแม่นยำมากขึ้นค่ะหากยังคงตรวจไม่พบ เลือดที่ออกในช่วงต้นเดือน พ.ค. ก็น่าจะเป็นเลือดประจำเดือนที่มีปริมาณน้อยกว่าปกติ จากสาเหตุต่างๆ ได้ เช่น การมีความเครียด ทำงานหนัก ออกกำลังกายมากไป มีน้ำหนักลด เป็นต้น ทั้งนี้ หากต้องการตั้งครรภ์ ก็ให้มีเพศสัมพันธ์อย่างสม่ำเสมอไปเรื่อยๆ การตั้งครรภ์ก็น่าจะเกิดขึ้นได้ในที่สุดค่ะ